ddrg/super_eurlex huggingface dataset:
DA Den Europæiske Unions Tidende C 225/44

Domstolens kendelse (Ottende Afdeling) af 8. maj 2013 — Cadila Healthcare Ltd mod Kontoret for Harmonisering i det Indre Marked (Varemærker og Design) og Novartis AG

(Sag C-268/12 P) (1)

(Appel - Domstolens procesreglement artikel 181 - EF-varemærker - forordning (EF) nr. 40/94 - artikel 8, stk. 1, litra b) - risiko for forveksling - ordmærket ZYDUS - indsigelse rejst af indehaveren af EF-varemærket ZIMBUS - delvist afslag på registrering fra appelkammeret ved KHIM)

2013/C 225/76

Processprog: engelsk

Parter

Appellant: Cadila Healthcare Ltd (ved barrister S. Malynicz)

De andre parter i sagen: Kontoret for Harmonisering i det Indre Marked (Varemærker og Design) (KHIM) (ved A. Folliard-Monguiral, som befuldmægtiget) og Novartis AG (ved Rechtsanwalt N. Hebeis)

Sagens genstand

Appel af dom afsagt af Retten (Femte Afdeling) den 15. marts 2012, Cadila Healthcare mod KHIM — Novartis (ZYDUS) (sag T-288/08), hvorved Retten frifandt Harmoniseringskontoret i et søgsmål indledt af ansøgeren om ordmærket »ZYDUS« for varer i klasse 3, 5 og 10 med påstand om annullation af afgørelse truffet den 7. maj 2008 af Andet Appelkammer ved Kontoret for Harmonisering i det Indre Marked (Varemærker og Design) (KHIM) (sag R 1092/2007-2) vedrørende delvist afslag på en klage over indsigelsesafdelingens afgørelse, hvorved denne delvist afslog at registrere det nævnte varemærke i forbindelse med en indsigelse rejst af indehaveren af EF-varemærket »ZIMBUS« for varer i klasse 5 — risiko for forveksling — lighed mellem varerne og mellem tegnene — artikel 8, stk. 1, litra b), i forordning (EF) nr. 40/94 (nu artikel 8, stk. 1, litra b), i forordning (EF) nr. 207/2009)

Konklusion

1) Appellen forkastes.

2) Cadila Healthcare Ltd betaler sagens omkostninger.

(1) EUT C 258 af 25.8.2012.
DA Den Europæiske Unions Tidende C 225/45

Domstolens kendelse (Syvende Afdeling) af 14. maj 2013 — You-Q BV mod Kontoret for Harmonisering i det Indre Marked (Varemærker og Design) og Apple Corps Ltd

(Sag C-294/12 P) (1)

(Appel - EF-varemærker - figurmærke indeholdende ordbestanddelen „BEATLE” - indsigelse rejst af indehaveren af EF-ord- og figurmærkerne og de nationale ord- og figurmærker »BEATLES« og »THE BEATLES« - appelkammerets afslag på registrering - artikel 8, stk. 5, i forordning (EF) nr. 40/94)

2013/C 225/77

Processprog: engelsk

Parter

Appellant: You-Q BV (ved advocaat G.S.C.M. van Roeyen)

De andre parter i sagen: Kontoret for Harmonisering i det Indre Marked (Varemærker og Design) (KHIM) (ved D. Botis og I. Harrington, som befuldmægtigede) og Apple Corps Ltd (ved solicitor A Terry og barrister F. Clark)

Sagens genstand

Appel af dom afsagt af Retten (Ottende Afdeling) den 29. marts 2012, You-Q mod KHIM — Apple Corps (Beatle) (sag T-369/10), hvorved Retten frifandt Harmoniseringskontoret i et annullationssøgsmål anlagt af ansøgeren om figurmærket, der indeholder ordbestanddelen »BEATLE«, for varer i klasse 12 til prøvelse af afgørelse truffet den 31. maj 2010 af Andet Appelkammer ved Kontoret for Harmonisering i det Indre Marked (Varemærker og Design) i sag R 1276/2009-2, hvorved dette annullerede indsigelsesafdelingens afgørelse om afslag på en indsigelse, der blev rejst af indehaveren af EF-ord- og figurmærkerne og de nationale ord- og figurmærker, der indeholder ordbestanddelene »BEATLES« og »THE BEATLES«, for varer i klasse 6, 9, 14, 15, 16, 18, 20, 21, 24, 25, 26, 27, 28, 34 og 41

Konklusion

1) Appellen forkastes.

2) You-Q BV betaler sagens omkostninger.

(1) EUT C 303 af 6.10.2012.
DA Den Europæiske Unions Tidende C 225/45

Domstolens kendelse (Tredje Afdeling) af 21. marts 2013 — Novontech-Zala kft mod LOGICDATA Electronic & Software Entwicklungs GmbH (anmodning om præjudiciel afgørelse fra Handelsgericht Wien — Østrig)

(Sag C-324/12) (1)

(Procesreglementets artikel 99 - retligt samarbejde i civile sager - forordning (EF) nr. 1896/2006 - europæisk betalingspåkravsprocedure - forsinket indsigelse - artikel 20 - prøvelse i særlige tilfælde - fravær af »ekstraordinære« omstændigheder)

2013/C 225/78

Processprog: tysk

Den forelæggende ret

Handelsgericht Wien

Parter i hovedsagen

Sagsøger: Novontech-Zala kft

Sagsøgt: LOGICDATA Electronic & Software Entwicklungs GmbH

Sagens genstand

Anmodning om præjudiciel afgørelse — Handelsgericht Wien — fortolkning af artikel 20, stk. 1, litra b), og artikel 20, stk. 2, i Europa-Parlamentets og Rådets forordning (EF) nr. 1896/2006 af 12. december 2006 om indførelse af en europæisk betalingspåkravsprocedure (EUT L 399, s. 1) — indsigelse mod et europæisk betalingspåkrav efter fristen som følge af en forglemmelse hos den berørte parts advokat — muligt tilfælde af force majeure eller ekstraordinære omstændigheder

Konklusion

Den manglende overholdelse af fristen for at indgive indsigelse mod et europæisk betalingspåkrav på grund af skyldnerens repræsentants fejl begrunder ikke en prøvelse af dette betalingspåkrav, idet en sådan manglende overholdelse hverken henhører under ekstraordinære omstændigheder som omhandlet i artikel 20, stk. 1, litra b), i Europa-Parlamentets og Rådets forordning (EF) nr. 1896/2006 af 12. december 2006 om indførelse af en europæisk betalingspåkravsprocedure eller under andre ekstraordinære omstændigheder som omhandlet i samme artikels stk. 2.

(1) EUT C 303 af 6.10.2012.
DA Den Europæiske Unions Tidende C 225/51

Domstolens kendelse (Niende Afdeling) af 7. maj 2013 — TME SpA — Termomeccanica Ecologia mod Europa-Kommissionen

(Sag C-418/12 P) (1)

(Appel - offentlige tjenesteydelseskontrakter - udbud vedrørende renovering af spildevandsrensningsanlægget i Bukarest, samfinansieret af ISPA strukturfondene, - de rumænske myndigheders påståede fejlagtige afgørelse, hvorved de afviste sagsøgerens bud - Kommissionens afslag på at indlede en overtrædelsesprocedure eller finansiel korrektionsprocedure over for Rumænien)

2013/C 225/90

Processprog: italiensk

Parter

Appellant: TME SpA — Termomeccanica Ecologia (ved avvocati C. Malinconico og A. Gigliola)

Den anden part i appelsagen: Europa-Kommissionen (ved A. Aresu og P. van Nuffel, som befuldmægtigede)

Sagens genstand

Appel af kendelse afsagt af Retten (Tredje Afdeling) den 4. juli 2012 i sag T-329/11, TME mod Europa-Kommissionen, hvorved Retten afviste dels en påstand om annullation af Kommissionens skrivelse af 20. april 2011 om selskabet TME SpA’s klage over Rumæniens overtrædelse af EU-retten inden for rammerne af projektet »Bucharest Wastewater Treatment Plant Rehabilitation: Stage I ISPA 2004/RO/16/P/PE/003-03« i forbindelse med renovering af spildevandsrensningsanlægget i Bukarest, dels en påstand om erstatning — misforståelse for så vidt angår søgsmålets genstand — praktisk vejledning vedrørende procedurer for kontrakter i forbindelse med ekstern bistand — Kommissionens forpligtelse til at fremsætte en begrundet udtalelse i forbindelse med uregelmæssigheder eller tilsidesættelser under udbudsproceduren

Konklusion.

1) Appellen forkastes.

2) TME SpA — Termomeccanica Ecologia betaler sagens omkostninger.

(1) EUT C 373 af 1.12.2012.
DA Den Europæiske Unions Tidende C 225/48

Domstolens kendelse af 30. maj 2013 — Harald Wohlfahrt mod Kontoret for Harmonisering i det Indre Marked (Varemærker og Design) og Ferrero SpA

(Sag C-357/12 P) (1)

(Appel - EF-varemærke - forordning (EF) nr. 40/94 - artikel 8, stk. 1, litra b), og artikel 43, stk. 2 - ordmærket »Kindertraum« - indsigelse fra indehaveren af det ældre nationale ordmærke Kinder)

2013/C 225/83

Processprog: tysk

Parter

Appellant: Harald Wohlfahrt (ved Rechtsanwälte M. Loschelder og V. Schoene)

De andre parter i appelsagen: Kontoret for Harmonisering i det Indre Marked (Varemærker og Design) (KHIM) (ved D. Walicka, som befuldmægtiget) og Ferrero SpA (ved avvocati F. Jacobacci og L. Ghedina)

Sagens genstand

Appel af dom afsagt af Retten (Femte Afdeling) den 16. maj 2012 i sag T-580/10, Wohlfart mod Ferrero (Kindertraum), hvorved Retten frifandt Harmoniseringskontoret i et annullationssøgsmål anlagt til prøvelse af afgørelse truffet den 20. oktober 2012 af Fjerde Appelkammer ved Kontoret for Harmonisering i det Indre Marked (Varemærker og Design) (KHIM) (sag R 815/2009-4) i forbindelse med en indsigelsessag mellem Ferrero SpA og Harald Wohlfart — registrering af ordmærket »Kindertraum« for varer i klasse 16 og 28 — risiko for forveksling med det ældre ordmærke »Kinder« — tilsidesættelse af artikel 8, stk. 1, litra b), artikel 42, stk. 2, og af artikel 75, første punktum, i Rådets forordning (EF) nr. 207/2009 af 26. februar 2009 om EF-varemærker (EUT L 78, s. 1)

Konklusion.

1) Appellen forkastes.

2) Harald Wohlfahrt betaler sagens omkostninger.

(1) EUT C 287 af 22.9.2012.
DA Den Europæiske Unions Tidende C 102/7

Domstolens kendelse (Ottende Afdeling) af 14. november 2013 — Astrazeneca AB mod Comptroller General of Patents (anmodning om præjudiciel afgørelse fra High Court of Justice (Chancery Division) — Det Forenede Kongerige)

(Sag C-617/12) (1)

((Humanmedicinske lægemidler - supplerende beskyttelsescertifikat - forordning (EF) nr. 469/2009 - artikel 13, stk. 1 - begrebet »første tilladelse til markedsføring i Fællesskabet« - tilladelse meddelt af det schweiziske institut for terapeutiske produkter (Swissmedic) - automatisk anerkendelse i Liechtenstein - tilladelse meddelt af Det Europæiske Lægemiddelagentur - et certifikats gyldighedsperiode))

2014/C 102/08

Processprog: engelsk

Den forelæggende ret

High Court of Justice (Chancery Division)

Parter i hovedsagen

Sagsøger: Astrazeneca AB

Sagsøgt: Comptroller General of Patents

Sagens genstand

Anmodning om præjudiciel afgørelse — High Court of Justice, Chancery Division, Patents Court — Det Forenede Kongerige — fortolkning af artikel 13, stk. 1, i Europa-Parlamentets og Rådets forordning (EF) nr. 469/2009 af 6. maj 2009 om det supplerende beskyttelsescertifikat for lægemidler (EUT L 152, s. 1) — begrebet første tilladelse til markedsføring — Schweizisk tilladelse, der automatisk anerkendes af Liechtenstein, men som ikke er udstedt i henhold til den administrative godkendelsesprocedure, der er fastsat i direktiv 2001/83/EF om oprettelse af en fællesskabskodeks for humanmedicinske lægemidler

Konklusion

I forbindelse med Det Europæiske Økonomiske Samarbejdsområde (EØS) skal artikel 13, stk. 1, i Europa-Parlamentets og Rådets forordning (EF) nr. 469/2009 af 6. maj 2009 om det supplerende beskyttelsescertifikat for lægemidler fortolkes således, at en administrativ tilladelse, der er udstedt for et lægemiddel af det schweiziske institut for terapeutiske produkter (Swissmedic), og som automatisk anerkendes i Liechtenstein, skal anses for at være den første tilladelse til markedsføring af det pågældende lægemiddel i Det Europæiske Økonomiske Samarbejdsområde som omhandlet i denne bestemmelse, når denne tilladelse ligger forud i tid for de tilladelser til markedsføring af samme lægemiddel, der er udstedt enten af Det Europæiske Lægemiddelagentur (EMA) eller af myndighederne i Den Europæiske Unions medlemsstater i henhold til de krav, der fremgår af Europa-Parlamentets og Rådets direktiv 2001/83/EF af 6. november 2001 om oprettelse af en fællesskabskodeks for humanmedicinske lægemidler eller af myndighederne i Republikken Island og Kongeriget Norge. I denne henseende er den omstændighed, at Det Europæiske Lægemiddelagentur på grundlag af analoge kliniske oplysninger og i modsætning til den schweiziske myndighed har givet afslag på udstedelse af en tilladelse til markedsføring af samme lægemiddel efter at have undersøgt de samme kliniske oplysninger, eller den omstændighed, at den schweiziske tilladelse var blevet stillet i bero af det schweiziske institut for terapeutiske produkter og først efterfølgende blev genudstedt af denne, da indehaveren af tilladelsen fremlagde yderligere oplysninger, irrelevant.

(1) EUT C 86 af 23.3.2013.
DA Den Europæiske Unions Tidende C 102/5

Domstolens kendelse (Tiende Afdeling) af 14. november 2013 — J mod Europa-Parlamentet

(Sag C-550/12 P) (1)

((Artikel 227 TEUF - ret til at indgive andragender - andragende indgivet til Europa-Parlamentet - afgørelse om henlæggelse - emnet henhører ikke under områderne for EU’s virksomhed))

2014/C 102/05

Processprog: tysk

Parter

Appellant: J (ved Rechtsanwalt A. Auer)

Den anden part i appelsagen: Europa-Parlamentet (ved N. Lorenz og N. Görlitz, som befuldmægtigede)

Sagens genstand

Appel af dom afsagt af Retten (Sjette Afdeling) den 27. september 2012 i sag T-160/10, J mod Parlamentet, hvorved Retten forkastede J’s påstand om annullation af afgørelse af 2. marts 2010 truffet af Europa-Parlamentets Udvalg for Andragender om at henlægge det andragende, som sagsøgeren havde indgivet den 19. november 2009 (andragende nr. 1673/2009) — utilstrækkelig begrundelse — tilsidesættelse af grundlæggende rettigheder

Konklusion.

1) Appellen forkastes.

2) Ansøgningen om retshjælp afvises.

3) J betaler appelsagens omkostninger.

(1) EUT C 32 af 2.2.2013.
1)

Rådets direktiv 93/13/EØF af 5. april 1993 om urimelige kontraktvilkår i forbrugeraftaler skal fortolkes således, at det er til hinder for en medlemsstats ordning som den i hovedsagerne omhandlede, hvorefter det ikke er muligt for en ret i forbindelse med en procedure med henblik på realisering af pant i fast ejendom, ex officio eller på forbrugerens anmodning at vurdere, om et kontraktvilkår i den kontrakt, der ligger til grund for inddrivelsen af den gæld, der kan tvangsfuldbyrdes, er urimeligt, eller at vedtage foreløbige forholdsregler, herunder bl.a. opsættende virkning af fuldbyrdelsen, når iværksættelsen af disse forholdsregler er nødvendig for at sikre den fulde virkning af den endelige afgørelse, som træffes af den ret, der behandler anerkendelsessagen, og som har kompetence til at prøve, hvorvidt vilkåret er urimeligt.
DA Den Europæiske Unions Tidende C 102/6

Domstolens kendelse (Syvende Afdeling) af 24. oktober 2013 — Lancôme parfums et beauté & Cie mod Kontoret for Harmonisering i det Indre Marked (Varemærker og Design) og Focus Magazin Verlag GmbH

(Sag C-593/12 P) (1)

((Appel - EF-varemærker - ordmærket Color Focus - ugyldighedsbegæring fra indehaveren af EF-ordmærket Focus - ugyldighedserklæring - afkald - procesreglementets artikel 149 - sagens genstand bortfaldet under appelsagen - ufornødent at træffe afgørelse))

2014/C 102/07

Processprog: engelsk

Parter

Appellant: Lancôme parfums et beauté & Cie (ved Rechtsanwalt A. von Mühlendahl)

De andre parter i sagen: Kontoret for Harmonisering i det Indre Marked (Varemærker og Design) (ved A. Folliard-Monguiralsom, befuldmægtiget, og Rechtsanwalt R. Schweizer) og Focus Magazin Verlag GmbH (ved Rechtsanwalt R. Schweizer)

Sagens genstand

Appel af dom afsagt af Retten (Ottende Afdeling) den 5. oktober 2012 i sag T-204/10, Lancôme mod KHIM, hvorved Retten frifandt Harmoniseringskontoret i et annullationssøgsmål indgivet af indehaveren af ordmærket »COLOR FOCUS« for varer i klasse 3 til prøvelse af afgørelse truffet den 11. februar 2010 af Andet Appelkammer ved Kontoret for Harmonisering i det Indre Marked (Varemærker og Design) (KHIM) (sag R 238/2009-2) vedrørende afslag på en klage over annullationsafdelingens afgørelse, hvorved denne efterkom en begæring fra indehaveren af EF-ordmærket »FOCUS« for varer i klasse 3 om, at det førstnævnte varemærke erklæres ugyldigt — artikel 8, stk. 1, litra b), og artikel 53, stk. 1, litra a), i forordning (EF) nr. 207/2009 — risiko for forveksling — lighed mellem tegnene — reel brug af det ældre varemærke — misbrug af rettighed

Konklusion

1) Det er ufornødent at træffe afgørelse i appelsagen.

2) Lancôme parfums et beauté & Cie betaler sagens omkostninger.

(1) EUT C 55 af 23.2.2013.
DA Den Europæiske Unions Tidende C 102/5

Domstolens kendelse (Tiende Afdeling) af 21. november 2013 — Kuwait Petroleum Corp., Kuwait Petroleum International Ltd og Kuwait Petroleum (Nederland) BV mod Europa-Kommissionen

(Sag C-581/12 P) (1)

((Appel - karteller - det nederlandske marked for vejanlægsbitumen - fastsættelse af bruttoprisen for vejanlægsbitumen - fastsættelse af en rabat til vejanlægsfirmaer - samarbejdsmeddelelsen af 2002 - punkt 23, litra b), sidste afsnit - delvis bødefritagelse - bevismateriale vedrørende forhold, som Kommissionen ikke tidligere har haft kendskab til - appel, der åbenbart skal afvises eller er åbenbart ugrundet))

2014/C 102/06

Processprog: engelsk

Parter

Appellanter: Kuwait Petroleum Corp., Kuwait Petroleum International Ltd og Kuwait Petroleum (Nederland) BV (ved solicitor D. Hull og rechtsanwalt G. Berrisch)

Den anden part i appelsagen: Europa-Kommissionen (ved F. Ronkes Agerbeek og P. Van Nuffel, som befuldmægtigede)

Sagens genstand

Appel af dom afsagt af Retten (Sjette Afdeling) den 27. september 2012 i sag T-370/06, Kuwait Petroleum m.fl. mod Europa-Kommissionen, hvorved Retten frifandt Europa-Kommissionen for en påstand om delvis annullation af Kommissionens beslutning K(2006) 4090 endelig af 13. september 2006 om en procedure i henhold til artikel 81 EF (sag COMP/F/38 456 — Bitumen — Nederlandene) vedrørende aftaler om fastsættelse af bruttoprisen på vejanlægsbitumen i Nederlandene og om fastsættelse af en ensartet minimumsrabat for de vejanlægsfirmaer, der deltog i kartellet, og en mindre maksimumsrabat for andre vejanlægsfirmaer — nedsættelse af den bøde, som appellanterne er blevet pålagt.

Konklusion.

1) Appellen forkastes delvis og afvises delvis.

2) Kuwait Petroleum Corp., Kuwait Petroleum International Ltd og Kuwait Petroleum (Nederland) BV betaler sagens omkostninger.

(1) EUT C 55 af 23.2.2013.
DA Den Europæiske Unions Tidende C 52/22

Domstolens kendelse (Sjette Afdeling) af 14. november 2013 — TeamBank AG Nürnberg mod Kontoret for Harmonisering i det Indre Marked (Varemærker og Design) og Fercredit Servizi Finanziari SpA

(Sag C-524/12 P) (1)

(Appel - EF-varemærker - figurmærket f@ir/email Credit - indsigelse fra indehaveren af EF-figurmærket FERCREDIT - afslag på registrering)

2014/C 52/37

Processprog: tysk

Parter

Appellant: TeamBank AG Nürnberg (ved rechtsanwalt D. Terheggen)

De andre parter i sagen: Kontoret for Harmonisering i det Indre Marked (Varemærker og Design) (KHIM) (ved G. Schneider, som befuldmægtiget) og Fercredit Servizi Finanziari SpA (ved avvocati G Petrocchi, A. Masetti Zannini de Concina og R. Cartella)

Sagens genstand

Appel af dom afsagt af Retten (Tredje Afdeling) den 19. september 2012 i sag T-220/11, TeamBank mod KHIM — Fercredit Servizi Finanziari, hvorved Retten frifandt Harmoniseringskontoret i et søgsmål indgivet til prøvelse af afgørelse truffet den 3. februar 2011 af Første Appelkammer ved Harmoniseringskontoret vedrørende en indsigelsessag mellem Fercredit Servizi Finanziari SpA og TeamBank AG Nürnberg — tilsidesættelse af artikel 8, stk. 1, litra b), i Rådets forordning (EF) nr. 207/2009 af 26. februar 2009 om EF-varemærker (EUT L 78, s. 1) — risiko for forveksling mellem et figurtegn indeholdende ordbestanddelene »f@ir Credit« og et ældre internationalt figurmærke indeholdende ordbestanddelen »FERCREDIT«

Konklusion

1) Appellen forkastes.

2) TeamBank AG Nürnberg betaler sagens omkostninger.

(1) EUT C 9 af 12.1.2013.
DA Den Europæiske Unions Tidende C 377/4

Domstolens kendelse (Tredje Afdeling) af 12. september 2013 — Ellinika Nafpigeia og 2. Hoern Beteiligungs GmbH mod Europa-Kommissionen

(Sag C-616/12 P) (1)

(Appel - artikel 181 i Domstolens procesreglement - appel må åbenbart afvises - artikel 263, stk. 6, TEUF - søgsmålsfrist)

2013/C 377/06

Processprog: græsk

Parter

Appellanter: Ellinika Nafpigeia AE og 2. Hoern Beteilingungs GmbH (ved dikigoroi K. Chrysogonos og A. Kaïdatzis)

Den anden part i sagen: Europa-Kommissionen (ved M. Konstantinidis og B. Stromsky, som befuldmægtigede)

Sagens genstand

Appel af kendelse afsagt af Retten (Syvende Afdeling) i sag T-466/11, Ellinika Nafpigeia og Hoern mod Kommissionen, hvorved Retten afviste et søgsmål med påstand om annullation af Kommissionens afgørelse K(2010) 8274 endelig af 1. december 2010 med godkendelse af de tilsagn, der er afgivet af Grækenland, til gengæld for de foranstaltninger, der er krævet af Kommissionen i dens beslutning K(2008) 3118 endelig af 2. juli 2008, der erklærer støtte tildelt af de græske myndigheder til Ellinika Nafpigeia (Hellenic Shipyards, »HSY«) i forbindelse med ændringerne af den oprindelige investeringsplan om rekonstruering af dette skibsværft (statsstøtte C 16/2004 (ex NN 29/2004, CP 71/2002 og CP 133/2005)) uforenelig med fællesmarkedet.

Konklusion

1) Appellen forkastes.

2) Ellinika Nafpigeia AE og 2. Hoern Beteilingungs GmbH bærer deres egne omkostninger og betaler Europa-Kommissionens omkostninger.

(1) EUT C 55 af 23.2.2013.
DA Den Europæiske Unions Tidende C 315/26

Domstolens kendelse (Sjette Afdeling) af 26. juni 2014 — Sindicato Nacional dos Profissionais de Seguros e Afins mod Fidelidade Mundial — Companhia de Seguros, SA (anmodning om præjudiciel afgørelse fra Tribunal do Trabalho de Porto — Portugal)

(Sag C-264/12) (1)

((Præjudiciel forelæggelse - procesreglementets artikel 53, stk. 2 - Den Europæiske Unions charter om grundlæggende rettigheder - national lovgivning, der gennemfører lønnedskæringer for bestemte ansatte i den offentlige sektor - manglende gennemførelse af EU-retten - Domstolen åbenbart inkompetent))

2014/C 315/39

Processprog: portugisisk

Den forelæggende ret

Tribunal do Trabalho de Porto

Parter i hovedsagen

Sagsøger: Sindicato Nacional dos Profissionais de Seguros e Afins

Sagsøgt: Fidelidade Mundial — Companhia de Seguros, SA

Konklusion

Det er åbenbart, at Den Europæiske Unions Domstol ikke har kompetence til at behandle den anmodning om præjudiciel afgørelse, der er indgivet af Tribunal do Trabalho do Porto (Portugal) ved afgørelse af 22. maj 2012 (sag C-264/12).

(1) EUT C 209 af 14.7.2012.
DA Den Europæiske Unions Tidende C 261/2

Domstolens kendelse (Tiende Afdeling) af 10. april 2014 — Joaquim Fernando Macedo Maia m.fl. mod Fundo de Garantia Salarial, IP (anmodning om præjudiciel afgørelse fra Tribunal Central Administrativo Norte — Portugal)

(Sag C-511/12) (1)

((Artikel 99 i Domstolens procesreglement - præjudiciel forelæggelse - direktiv 80/987/EØF - direktiv 2002/74/EF - beskyttelse af arbejdstagerne i tilfælde af arbejdsgiverens insolvens - garantiinstitutioner - begrænsning af garantiinstitutionernes betalingsforpligtelse - løntilgodehavender, der er forfaldet mere end seks måneder forud for anlæggelse af en retssag med påstand om, at arbejdsgiveren erklæres insolvent))

2014/C 261/02

Processprog: portugisisk

Den forelæggende ret

Tribunal Central Administrativo Norte

Parter i hovedsagen

Sagsøgere: Joaquim Fernando Macedo Maia, António Pereira Teixeira, António Joaquim Moreira David og Joaquim Albino Moreira David

Sagsøgt: Fundo de Garantia Salarial, IP

Konklusion

Rådets direktiv 80/987/EØF af 20. oktober 1980 om indbyrdes tilnærmelse af medlemsstaternes lovgivning om beskyttelse af arbejdstagerne i tilfælde af arbejdsgiverens insolvens, som ændret ved Europa-Parlamentets og Rådets direktiv 2002/74/EF af 23. september 2002, skal fortolkes således, at det ikke er til hinder for en national lovgivning, der ikke stiller garanti for løntilgodehavender, der er forfaldet mere end seks måneder forud for anlæggelse af søgsmål med påstand om, at arbejdsgiveren erklæres insolvent, selv om arbejdstagerne inden påbegyndelsen af denne periode har anlagt en retssag mod deres arbejdsgiver med henblik på fastsættelsen af størrelsen på tilgodehavenderne og tvangsinddrivelsen heraf.

(1) EUT C 26 af 26.1.2013.